- Borna atinsă de Dennis Man
- Anunțul făcut de italieni
Dennis Man a atins o bornă impresionantă la Parma și va fi premiat la meciul cu Brescia, live în AntenaPLAY. Românul este unul dintre favoriții fanilor din peninsulă.
Dennis Man are un sezon excelent la Parma, în care a reușit să marcheze 12 goluri și să ofere 6 pase decisive, în toate competițiile. Cele mai tari meciuri din Serie B se văd LIVE în AntenaPLAY.
Dennis Man a atins o bornă impresionantă la Parma și va fi premiat la meciul cu Brescia, live în AntenaPLAY
La partida precedentă din Serie B, cu Ternana, Dennis Man a ajuns la 100 de meciuri în tricoul cruciaților pregătiți de Fabio Pecchia.
Astfel, conducerea formației italiene a decis să îl premieze pe Dennis Man la următoarea partidă de pe teren propriu. Este vorba despre duelul cu Brescia, care se joacă vineri, de la ora 21:30 și care va fi LIVE în AntenaPLAY.
De asemenea, la aceași bornă a ajuns și căpitanul de la Parma, Enrico Del Prato, care va fi premiat alături de Dennis Man. Iată anunțul italienilor.
"Delprato și Man, la a 100-a apariție pentru Parma. Vineri, cei doi vor fi omagiați de clubul emilian.
Pentru căpitanul echipei și pentru atacantul român, meciul de la Terni a coincis cu câte 100 de apariții în tricoul Parmei. Povești diferite, dar asemănătoare", au notat oficialii de la Parma, pe rețelele de socializare.
Dennis Man a fost cumpărat de Parma, de la FCSB, în iarna anului 2021. La momentul respectiv, formația din peninsulă le plătea roș-albaștrilor suma de 11 milioane de euro pentru serviciile românului.
În cele 100 de partide pe care le-a adunat în tricoul "cruciaților", Dennis Man a marcat 23 de goluri și a oferit 11 pase decisive. În momentul de față este cotat la suma de 5 milioane de euro, potrivit site-ului de specialitate Transfermarkt.
Giovanni Becali, anunț despre viitorul lui Dennis Man
Giovanni Becali a făcut un anunț despre viitorul lui Dennis Man. Impresarul a dezvăluit că ofertele de la Napoli și Borussia Dortmund, anunțate în presa din Italia, sunt doar zvonuri, oficialii celor de la Parma fiind hotărâți să-i prelungească înțelegerea românului.
Giovanni Becali a făcut "lumină" în cazul lui Dennis Man. Agentul internaționalului român a dezvăluit că nu s-a făcut nicio ofertă concretă pe numele jucătorului. Acesta a dezvăluit că obiectivul Parmei este de a-i prelungi pe cel puțin un sezon contractul mijlocașului, contract care expiră în 2025.
"Deocamdată sunt zvonuri, Parma are un obiectiv, să intre în Serie A. Cel mai important este ca jucătorul să-și prelungească. Parma e proprietara contractului, are dreptul să se uite peste oferte, dacă sunt cu adevărat. Dar îi interesează să prelungească. Minim un an, sau dacă nu chiar doi ani de prelungire. După, Parma va putea să stea liniștită.
Și-a revenit la forma pe care o va avea când a fost cumpărat. Înțelege fotbalul italian și limba foarte bine. Are tot viitorul în față. Sunt deocamdată doar speculații. Când vom știi despre ce e vorba, vom vorbi.
L-aș vedea în Italia. Un an cu Parma în Serie A și își dă seama de adevărata lui valoare", a declarat Giovanni Becali, conform fanatik.ro.